છેલ્લા બે દિવસ અગાઉ શહેરના ટ્યૂશન સંચાલકોએ ખાનગી ફાયર સેફ્ટીના સાધનનું વેચાણ કરતાં વેપારી પાસેથી ફાયર સેફ્ટીની તાલીમ મેળવી ફાયર સેફ્ટીના સાધનો વસાવાયા પરંતુ શહેરની પાલિકા દ્વારા એનઓસી ન અપાતાં ટ્યુશન સંચાલકો પોતાના ટ્યૂશન ખોલી શક્યા નહોતા ત્યારે શહેરના વિદ્યાર્થીઓ પાસેથી ફી લીધેલી હોવા છતાં ટ્યુશન ક્લાસિસ ખોલી ન શકતા વિદ્યાર્થીઓનું ભણતર ન બગડે તેને લઈ એક સંચાલકે સોશિયલ મીડિયા દ્વારા પોતાના વિદ્યાર્થીઓને શિક્ષણ આપવાનો પ્રયાસ કર્યો પરંતુ કેટલાક વિદ્યાર્થીઓ સોશિયલ મીડિયા દ્વારા સમજી ન શકતા છેવટે ગુરુવારથી સંચાલકે શહેરમાં આવેલી કલેક્ટર કચેરીના બગીચામાં જ ટ્યુશન ક્લાસિસ શરૂ કરી દીધા હતા જેમાં ટ્યૂશન સંચાલકે આવેલા વિદ્યાર્થીઓને આવનારી સ્પર્ધાત્મક પરીક્ષાઓની તૈયારીઓ કરવાની શરૂ કરી દીધી હતી.